Украина: суицид жасаған түркімен қызының өлімі бойынша іс қозғалды
"Украина: суицид жасаған түркімен қызының өлімі бойынша іс қозғалды" | "https://abai.kz/post/66395"
TITLE: Украина: суицид жасаған түркімен қызының өлімі бойынша іс қозғалды
URL: https://abai.kz/post/66395
META: "Украина: суицид жасаған түркімен қызының өлімі бойынша іс қозғалды" | "https://abai.kz/post/66395"
DATE: 20.02.2018
AUTHOR(s): Abai.kz
TOTAL WORDS: 173
TEXT: Киев прокуратурасы Богомолец атындағы ұлттық медициналық университеттің студенті болған түркіменстандық өзбек қызы, 19 жастағы Муккадас Насырлаеваны суицидке итермеледі деген айыппен оқу орнының басшыларына қарсы қылмыстық іс қозғады. Марқұмның ата-анасының адвокатының сөздерінше, Муккадас өзі оқитын университет басшылары Украинада тұрақты тұруға анықтама беруден бас тартқан соң, Киев көпірінен секіріп кеткен. Адвокат шетелдік студенттермен жұмыс істейтін деканат Мукаддастың құжаттарын миграциялық қызметке уақытында өткізбеген. Прокуратура студенттің 30 қаңтарда Киевтегі Патон көпірінен секіріп өлгенін растады. Мукаддастың таныстары оның жоғары оқу орнына 2017 жылы түскенін, 7-сыныптан бастап тіс дәрігері болуды армандағанын айтады. Ол әрі ағылшын тілі тобында оқып, топбасы болған екен. Құрбыларының айтуынша, Мукаддас пен шетелдік студенттермен жұмыс істейтін деканның орынбасары Татьяна Тимохина арасында келіспеушілік туындаған. "Мукаддастың ата-анасы Украинада виза алуда қиындық болып жатқанын білді. Олар қызына елге оралып, бір жыл академиялық демалыс алып, оқуыңды жалғастырарсың деп кеңес берген. Түркіменстанның Украинадағы елшілігі болса, Мукаддасты елден шығармай, мәселені шешуді ұсынған. Бірақ деканат ешнәрсе істегісі келмеді ", – дейді марқұмның танысы. Университет Муккадас Насырлаевамен миграциялық проблеманың болғанын растады. Оның визасы былтыр 17 желтоқсанда аяқталған екен. Сол үшін ол оқудан шығарылған. Abai.kz
